Zelenskyy ligjvënësve amerikanë: Mbyllni qiellin mbi Ukrainë 
Presidenti i Ukrainës ripërsëriti kërkesën për krijimin e një zone të ndalim-fluturimit mbi Ukrainë dhe për avionë luftakë, por Uashingtoni thotë se realizimi i tyre mund të rrezikonte një përshkallëzim të konfliktit me Rusinë. 
Presidenti i Ukrainës Volodymyr Zelenskyy bëri sot (e mërkurë) thirrje për më shumë ndihma për vendin e tij, gjatë një fjalimi përpara Kongresit amerikan. Ai ripërsëriti kërkesën për krijimin e një zone të ndalim-fluturimit mbi Ukrainë dhe për avionë luftakë, kërkesa këto që Uashingtoni i sheh si të pamunduara për t’u realizuar, pasi mund të rrezikonin në një përshkallëzim të konfliktit me Rusinë. Ndërkohë sot Presidenti Biden pritet të njoftojë një ndihmë shtesë për Ukrainën në fushën e sigurisë prej 800 milionë dollarësh. Në një fjalim të pazakontë përpara Kongresit amerikan, ndërsa qytetet në të gjithë Ukrainën vazhdojnë të jenë nën breshërinë e artilerive ruse, Presidenti ukrainas Volodymyr Zelenskyy iu drejtua ligjvënësve amerikanë më një thirrje për më shumë ndihmë. Zoti Zelenskyy u kujtoi ligjvënësve ngjarjet me të cilat janë përballur Shtetet e Bashkuara, sikurse sulmet ajrore në Pearl Harbor, gjatë Luftës së Dytë Botërore dhe ato terroriste të 11 shtatorit 2001, për t’i bërë jehonë kërkesës së tij kryesore drejtuar Uashingtonit, mbylljen e qiellit mbi Ukrainë, sikurse tha ai. “”, tha ai. Por Shtetet e Bashkuara i kanë hedhur poshtë tashmë këto kërkesa të Kievit. Uashingtoni thotë se përcaktimi i një zone të ndalim-fluturimit mbi Ukrainë, mund të bëhej shkak për një luftë më të gjerë në Europë. Për sa i takon avionëve luftarakë, Shtetet e Bashkuara mendojnë se sot Ukrainës i nevojiten më shumë armatime të vogla si armë antitank e anti-ajrore, për t’u përballur me agresionin rus. Zoti Zelensky falenderoi Shtetet e Bashkuara për ndihmën e jashtëzakonshme që i kanë dhënë Ukrainës gjatë kësaj periudhe të vështirë. Por ai bëri thirrje për sanksione edhe më të ashpra ndaj Rusisë. “”. Sipas Presidentit Zelenskyy që nga fillimi i agresionit më 24 shkurt trupat ruse kanë lëshuar deri tani 1 mijë raketa ndaj Ukrainës. Pak përpara se të mbyllte fjalimin e tij zoti Zelenskyy i ftoi ligjvënësit të ndiqnin disa pamje filmike të asaj që ai e quajti jo vetëm një sulm ndaj Ukrainës e vlerave të këtij vendi, por edhe Evropës. Pamjet rrëfenin dhunën që ka përfshirë vendin prej 3 javësh, duke lënë pas shkatërrim e viktima të pafajshëm, e nxitur largimin e më rreth 3 milionë njerëzve nga Ukraina. Pjesën dërrmuese të fjalimit zoti Zelenskyy e mbajti në gjuhën e vendit të tij, por në fund iu drejtua me një mesazh në anglisht Presidentit amerikan. “” Sot Presidenti Biden njoftoi gjatë një fjalimi në Kongres, një ndihmë të re në armatime për Ukrainën prej rreth 800 milionë dollarësh, çka e çon totalin e ndihmës së ofruar vetëm në javën e fundit në 1 miliard dollarë. Javën që vjen Presidenti Joe Biden do të udhëtojë drejt Evropës për të biseduar me udhëheqësit evropianë rreth sulmit të Rusisë ndaj Ukrainës. Ai pritet të zhvillojë bisedime me udhëheqësit e NATO-s dhe të Bashkimit Evropian gjatë një takimi të nivelit të lartë në Bruksel më 24 mars. Po kështu zoti Biden do të ndjekë një takim të planifikuar të Këshillit Evropian, ku po bëhen përpjekje për të vendosur sanksione të mëtejshme ndaj Rusisë, si dhe për ndihma humanitare për Ukrainën.